Ur c’hastell kentañ a voe savet e Pondivi en , war a seblant, gant noblañsoù tiegezh Porchoed. Gant Alan II Rochan e voe savet war ribl ar Blavezh ur c’hastell anvet ar Sal, e 1128. Distrujet e voe ar c’hastell-se e miz Du 1342 gant soudarded saoz ar roue Edouarzh III e-pad Brezel hêrezh dugelezh Breizh. Gant mein ar rivinoù e voe savet ur gouent e-kichen. Goude ar Brezel hêrezh e teuas Pondi da vezañ kêr-benn douaroù beskonted Rochan. Lakaet e voe sevel ur c’hastell nevez gant ar beskont Yann II Rochan, mab-kaer d’an dug  Frañsez II hag enebet outañ, pa oa savet a-du gant roue Bro-Chall, Charlez VIII. Kroget e voe al labourioù e 1479 hag echuet e voent e 1488. En amzer-se en em astenne kêr Bondi etre ar c’hastell er biz hag an iliz-parrez er mervent.